Diari Oficial de la Generalitat Valenciana


Sumari del DOGV 8448, del 20-12-2018 (2018/11027)

RESOLUCIÓ de 13 de desembre de 2018, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes dirigides a centres tecnològics de la Comunitat Valenciana per al desenvolupament de projectes d'I+D de caràcter no econòmic en l'àmbit de la indústria 4.0 en cooperació amb empreses, amb càrrec al pressupost de l'exercici 2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8448

Data del DOGV
:   20-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11426


Data del document
:   13-12-2018

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 13 de desembre de 2018, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes dirigides a centres tecnològics de la Comunitat Valenciana per al desenvolupament de projectes d'I+D de caràcter no econòmic en l'àmbit de la indústria 4.0 en cooperació amb empreses, amb càrrec al pressupost de l'exercici 2018. [2018/11368]  
  
Per Resolució de 22 de juny de 2018, del president de l'IVACE, es van convocar les ajudes dirigides a centres tecnològics de la Comunitat Valenciana per al desenvolupament de projectes d'I+D de caràcter no econòmic en l'àmbit de la indústria 4.0 en cooperació amb empreses, amb càrrec al pressupost de l'exercici 2018 (DOGV 8329, 02.07.2018).  
  
L'article 12. Dotació pressupostària, establix que el pressupost per a la concessió de les subvencions previstes serà de 3.969.736,91 euros amb càrrec a la línia S6724000 de l'exercici 2018, preveient així mateix la possibilitat del seu increment.  
Vista la proposta de la Direcció General de l'IVACE, i de conformitat amb l'informe de l'Àrea d'Instituts Tecnològics i CEEI de l'IVACE, de data 12 de desembre de 2018, en el que es proposa l'ampliació del pressupost de la convocatòria a fi de poder aconseguir la intensitat màxima d'ajuda proposada.  
En virtut del que antecedix, i de conformitat amb allò que disposa l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
Ampliar en 907.500,00 euros la dotació pressupostària corresponent a la convocatòria d'ajudes dirigides a centres tecnològics de la Comunitat Valenciana per al desenvolupament de projectes d'I+D de caràcter no econòmic en l'àmbit de la indústria 4.0 en cooperació amb empreses, amb càrrec al pressupost de l'exercici 2018 (DOGV 8329, 02.07.2018), amb fons procedents de la línia pressupostària S6722000, Investigació, desenvolupament i innovació empresarial del programa d'R+D en cooperació de l'exercici 2018. El pressupost total per a la dita convocatòria serà en conseqüència de 4.877.236,91 euros.  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
Contra aquesta resolució, que posa fi a la via administrativa, podrà interposar-se en el termini d'un mes recurs potestatiu de reposició davant del mateix òrgan que ha dictat la resolució, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant del jutjat contenciós administratiu corresponent, de conformitat amb el que preveuen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que es crega oportú.  
  
  
València, 13 de desembre de 2018.- El president de l'IVACE: Rafael Climent González.